Na temelju članka 91. Zakona o proračunu (Narodne novine broj 144/21) i članka 39. Statuta Grada Pula - Pola (Službene novine - Bollettino ufficiale Pula - Pola broj 7/09, 16/09, 12/11, 1/13, 2/18, 2/20, 4/21 i 5/21), Gradsko vijeće Grada Pula - Pola na sjednici održanoj dana 28. svibnja 2024. godine, donosi

### GODIŠNJI IZVJEŠTAJ

###  o izvršenju Višegodišnjeg plana uravnoteženja

### Proračuna Grada Pula – Pola za razdoblje 2023. - 2025.

**Članak 1.**

Višegodišnji plan uravnoteženja Proračuna Grada Pula – Pola za razdoblje 2023. - 2025. donijelo je Gradsko vijeće Grada Pule 21. studenoga 2022. godine. Planom je utvrđen način korištenja kumuliranog viška planiranog u Proračunu Grada Pula – Pola za 2023. godinu i projekcijama za 2024. i 2025. godinu u iznosu od 1.301.172,88 EUR.

 Iznos od 1.301.172,88 EUR odnosi se na prihode od prodaje stanova koji su naplaćeni sukladno Zakonu o prodaji stanova na kojima postoji stanarsko pravo. Isti se planirao utrošiti u 2023. godini u iznosu od 653.660,00 EUR, a u 2024. godini iznos od 647.512,88 EUR.

**Članak 2.**

U 2023. godini utrošen je iznos od 21.396,81 EUR za izradu glavnog i izvedbenog projekta za izgradnju stanova na k.č. 660/1 k.o. Pula, usluge voditelja projekta za izgradnju stanova te za usluge parcelacije k.č.660/1 k.o.Pula.

**Članak 3.**

Godišnji izvještaj o izvršenju Višegodišnjeg plana uravnoteženja Proračuna Grada Pula - Pola za 2023. godinu stupa na snagu osmog dana od dana objave u Službenim novinama - Bollettino ufficiale Pula - Pola.

KLASA:024-01/24-01/376

URBROJ:2163-7-03-0243-24-3

Pula, 28. svibnja 2024.

**GRADSKO VIJEĆE GRADA PULA - POLA**

 **PREDSJEDNICA**

 **Marija Marković-Nikolovski**